open-index/open-wikipedia-markdown huggingface dataset:
אילן בוקארה

**אילן בוקארה** (נולד ב-14 במאי 1993) הוא כדורגלן עבר יהודי ממוצא צרפתי-הולנדי, ששיחק בעמדת הקשר.

## קריירה
בוקארה נולד בפרבר בולון-ביאנקור, ממזרח לעיר פריז לאמא הולנדית ואבא צרפתי. בוקארה החל את קריירת הכדורגל שלו בגיל שש בקבוצת הנוער אי.אס שש עשרה מהרובע השישה-עשר של פריז. לאחר עונה עבר לאתלטיק קלאב בולון-ביאנקור, ובמדיה שיחק במשך כשש שנים.

בגיל 13, התגלה בוקארה על ידי סקאוטרים מקבוצת הפאר הצרפתית פריז סן-ז'רמן שצירפו אותו לאקדמיה שלהם. לאחר שסיים את מחלקת הנוער, עבר לשחק בקבוצת המילואים והשתתף באליפות צרפת לחובבנים בעונת 11–2010. בעקבות הופעותיו זומן בוקארה לסגל נבחרת הולנד עד גיל 19.

בשנת 2011 בעקבות רכישתה של פריז סן ז'רמן על ידי קבוצת רוכשים מקטר רכשה הקבוצה שחקנים מובילים בכדורגל העולמי ובוקארה החליט לעזוב לקבוצה ההולנדית איאקס.

בקיץ 2012, חתם בוקארה לשלוש עונות באיאקס תמורת 500.000€. את הקריירה בקבוצה ההולנדית החל בקבוצת המילואים שלה אך בהמשך קודם והצטרף לסגל הראשון באוגוסט 2012. משחק הבכורה שלו בליגת העל ההולנדית היה מול הירנפיין כשעלה מהספסל בדקה ה-77'.

ב-2 בספטמבר 2013 הושאל לעונה אחת לקבוצת אוויאן מהליגה הראשונה בצרפת. במחציתה הראשונה של העונה שיחק לרוב בקבוצת המילואים שלה המועדון וב-8 במרץ 2014 ערך הופעת בכורה בסגל של הקבוצה בניצחון 0–1 על גנגאן .

בעונה שלאחריה חזר הקשר לאמסטרדם והצטרף לקבוצת המילואים של איאקס. הוא ערך ארבע הופעות בלבד במהלך עונת 15–2014. ב-25 בינואר 2015 הודיעה איאקס על שחרורו מהמועדון.

בספטמבר 2015 חתם בהפועל כפר סבא מליגת העל ושיחק במדיה עונה אחת. בקיץ 2015, נבחן במכבי נתניה ולאחר שלא הרשים חתם בהפועל ירושלים. בסוף עונת 2016 עזב את הפועל ירושלים ופרש מכדורגל פעיל.

בוקארה ייצג את נבחרת צרפת במשחקי המכביה העשרים ב-2017.

## נבחרת הולנד
על אף שהוא בעל אזרחות צרפתית והולנדית, בחר בוקארה לשחק בנבחרת הולנד וזומן לנבחרת עד גיל 19 עימה סיים במקום השלישי בטורניר טולון ב-2012.

## תארים
; אייאקס אמסטרדם
*אליפות הולנד: 

## חיים אישיים
בוקארה נולד למשפחה יהודית. הוא בן דודו השני של יו"ר הדירקטוריון של קבוצת המילואים של איאקס, מייקל קינסברגן.

## קישורים חיצוניים

## הערות שוליים

קטגוריה:כדורגלנים יהודים
קטגוריה:כדורגלנים צרפתים
קטגוריה:כדורגלנים הולנדים
קטגוריה:קשרי כדורגל צרפתים
קטגוריה:קשרי כדורגל הולנדים
קטגוריה:קשרי כדורגל יהודים
קטגוריה:כדורגלני אייאקס
קטגוריה:כדורגלני הפועל כפר סבא
קטגוריה:כדורגלני הפועל ירושלים
קטגוריה:כדורגלני נבחרת הולנד
קטגוריה:ספורטאים יהודים הולנדים
קטגוריה:ספורטאים יהודים צרפתים
קטגוריה:הולנדים שנולדו ב-1993
קטגוריה:צרפתים שנולדו ב-1993
Reflections

***Reflections*** (בעברית: **הִשׁתַקְפוּת**) הוא אלבום הרמיקס הראשון של הזמרת-יוצרת הגרמנייה סנדרה. הוא יצא לאור ב-29 בספטמבר 2006, בהוצאת חברת התקליטים וירג'ין רקורדס. מתוך האלבום יצאו שלושה סינגלים שיווקיים: "Everlasting Love 2006",  "Around My Heart 2006" ו-"In the Heat of the Night 2007".

האלבום הגיע למקום הארבעים-וארבעה במצעד האלבומים שבגרמניה.

## רקע וקידום
לאחר שהוציאה שלל להיטים מאז שנת 1984, כדוגמת "", "In the Heat of the Night" ו-"Midnight Man", הוחלט שסנדרה תוציא אלבום רמיקס, שיכלול רמיקסים לאותם השירים והלהיטים שהוציאה במהלך הקריירה שלה – המטרה הייתה להוציא גרסאות מעודכנות לשיריה הישנים.

הקונספט של האלבום בדומה לשם שלו, הוא השתקפות שיריה של סנדרה אז כשיצאו ובשנת 2006 כשחודשו.
## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי סנדרה
קטגוריה:אלבומי רמיקס באנגלית
קטגוריה:אלבומי חברת וירג'ין רקורדס
Some Hearts

***Some Hearts*** (בעברית: **כמה לבבות**) הוא אלבום הבכורה של זמרת הקאנטרי האמריקאית קארי אנדרווד. אלבום הבכורה יצא לאור ב-15 בנובמבר 2005, על ידי חברות התקליטים אריסטה נאשוויל ו-19 רקורדס.

האלבום הגיע למקום השני במצעד הבילבורד 200.

## סינגלים
מתוך האלבום יצאו שישה סינגלים, אשר ארבעה מתוכם כבשו את המקום הראשון במצעד שירי הקאנטרי, כאשר השיר "Before He Cheats" הגיע למקום השמיני במצעד הבילבורד הוט 100 וסינגל נוסף שיצא מהאלבום בשם "Inside Your Heaven" כבש את המקום הראשון במצעד, אך נכלל רק בגרסת מורחבת שהייתה אקסקלוסיבית לצפון אמריקה.

אותו השיר שכבש את פסגת מצעד הבילבורד הוט 100 היה שיר שנכתב עבור גמר תוכנית הטלוויזיה "אמריקן איידול" בו זכתה אנדרווד.

## הצלחה
האלבום זכה להצלחה ענקית בארצות הברית כאשר הפך לאלבום הנמכר ביותר לשנת 2006 במדינה ואף היה לאלבום הקאנטרי הנמכר ביותר במדינה גם בשנת 2006 וגם בשנת 2007 ובעקבות כך שברה שיא שהפכה לאמנית הנשית הראשונה בהיסטוריה לזכאות בתואר זה שנתיים ברצף.

בנוסף לכך, האלבום היה גם לאלבום הקאנטרי הנמכר ביותר שלוש שנים ברצף, בין 2005 ל-2007. מכירותיו של האלבום עומדות נכון להיום בארצות הברית על 7.45 מיליון עותקים נקיים ו-8 מיליון עותקים במכירות משולבות מה שמזכה אותו למעמד של 8 פלטינות. שיאים נוספים אותם אנדרווד שרה עם האלבום היו: אלבום בכורה מסוגת קאנטרי שנמכר הכי מהר בעידן נילסן סאונד-סקאן, אלבום בכורה נשי מסוגת קאנטרי שמכר הכי הרבה עותקים אי פעם, אלבום הקאנטרי הנמכר ביותר ב-10 השנים שקדמו ליציאת האלבום, והאלבום הנמכר ביותר בארצות הברית של משתתף בתוכנית אמריקן איידול.

האלבום נכנס לרשימת 100 האלבומים המצליחים ביותר של העשור הראשון של המאה ה-21 בארצות הברית. בנוסף הוא הוכתר כאלבום הקאנטרי הנמכר ביותר של אותו עשור בארצות הברית והאלבום ה-14 הנמכר ביותר באותו עשור בארצות הברית. נכון להיום מכירותיו בכל העולם עומדות על 9 מיליון עותקים.

## ביקורות, פרסים ומועמדויות
האלבום זכה לשבחים ממבקרי המוזיקה ואף זכה בשלושה פרסי גראמי בקטגוריות "האמן החדש הטוב ביותר" ושתי זכיות בקטגוריית "הביצוע הווקאלי הנשי הטוב ביותר בשיר קאנטרי" עבור השירים "Jesus, Take the Wheel" ו-"Before He Cheats".

בנוסף לכך, האלבום זכה בפרס אלבום השנה בטקס פרסי האקדמיה לקאנטרי והשירים "Jesus, Take the Wheel" ו-"Before He Cheats" זכו בפרס שיר השנה בשנים 2006 ו-2007.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי בכורה מ-2005
קטגוריה:אלבומי קארי אנדרווד
קטגוריה:אלבומים באנגלית
קטגוריה:אלבומים שהופקו על ידי דן האף
קטגוריה:אלבומי קאנטרי פופ
קטגוריה:אלבומים זוכי פרס המוזיקה האמריקאית
קטגוריה:זוכי פרס המוזיקה של בילבורד: אלבומים
קטגוריה:אלבומי חברת אריסטה רקורדס
Without You (שיר של אנדרסון פאאק)

**Without You** הוא שיר שהקליט הזמר-יוצר האמריקאי אנדרסון פאאק בשיתוף הראפרית האמריקאית רפסודי, ומופיע באלבום האולפן השלישי שלו, Malibu. השיר יצא לאור ב-15 בינואר 2016, ביחד עם האלבום עצמו.

## רקע וכתיבה
השיר נכתב על ידי אנדרסון פאאק, רפסודי, 9th Wonder, היאטוס קיוטה והופק על ידי 9th Wonder. השיר משלב בתוכו את סגנונות ההיפ הופ וה-R&B, המאפיינים שירים נוספים מתוך האלבום.

כמו כן, עלה השיר לרשת הזרמת המדיה ספוטיפיי, בסמוך לצאת האלבום.

## הצלחה
נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-17.9 מיליון.

## הערות שוליים

קטגוריה:שירי אנדרסון פאאק
קטגוריה:שירי רפסודי
קטגוריה:שירי R&B
קטגוריה:שירים באנגלית
Norman Fucking Rockwell (שיר)

**Norman Fucking Rockwell** (בעברית: **נורמן פאקינג רוקוול**) הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, **. השיר יצא לאור ב-1 בנובמבר 2019, כסינגל השישי מתוך האלבום.

השיר הגיע למקום השמיני במצעד שבניו זילנד.

## רקע וכתיבה
השיר נכתב, הולחן והופק על ידי לנה דל ריי וג'ק אנטונוף, בשונה מ-"Fuck It, I Love You", אשר נכתב על ידי דל ריי, אנטונוף, אנדרו וואט ולואי בל. השיר היה מועמד לפרס גראמי בקטגוריית שיר השנה, אך הפסיד ל-"Bad Guy", של בילי אייליש.

בסמוך לצאתו, עלה השיר לרשת הזרמת המדיה ספוטיפיי, תוך שצבר שם למעלה מ-60 מיליון השמעות.

## וידאו קליפ
האודיו הרשמי של השיר הועלה לערוץ היוטיוב של לנה דל ריי ב-29 באוגוסט 2019, יום לפני צאתו של השיר ביחד עם שאר שירי האלבום. נכון לאפריל 2020, מונה הצפיות שלו עומד על למעלה מ-7.9 מיליון צפיות, מה שהופך אותו לאחד מהנצפים ביותר באלבום.

קליפ המילים של השיר הועלה ליוטיוב ב-30 באוגוסט 2019, תוך שהצליח לצבור חצי מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2019
קטגוריה:סינגלים מ-2019
קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי לנה דל ריי
קטגוריה:שירים שהופקו על ידי ג'ק אנטונוף
קטגוריה:שירים על ידוענים
קטגוריה:בלדות רוק
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת פולידור רקורדס
פול וולת'ר

**פול וולת'ר** (באנגלית: **Paul Walther**; 23 במרץ 1927 – 21 בדצמבר 2014) היה כדורסלן אמריקאי, אשר שיחק בליגת ה-NBA בין השנים 1949–1955. בעונת  נבחר להשתתף במשחק האולסטאר של ה-NBA כשחקן אינדיאנפוליס אולימפיאנס, ולאורך 6 עונותיו בליגה רשם ממוצעים כוללים של 7.7 נקודות, 3.7 ריבאונדים ו-2.6 אסיסטים למשחק.

## ביוגרפיה
וולת'ר נולד בעיר קובינגטון שבקנטקי, ובין השנים 1944–1949 למד באוניברסיטת טנסי, עם הפסקה של שנתיים בהן שירת בצי ארצות הברית. בשתי עונותיו בקבוצת הכדורסל של האוניברסיטה קלע 15.6 נקודות בממוצע למשחק.

בדראפט ה-NBA 1949 נבחר וולת'ר על ידי מיניאפוליס לייקרס, ולאחר 22 משחקים בלבד נמכר לאינדיאנפוליס אולימפיאנס. בעונת  רשם ממוצעי שיא של 12.2 נקודות ו-4.5 ריבאונדים למשחק, ונבחר בפעם היחידה בקריירה להשתתף במשחק האולסטאר של ה-NBA, לצד חברו לקבוצה ליאו ברנהורסט.

בקיץ 1953 עבר לשחק בפילדלפיה ווריורס, לאחר שהתפרק מועדון האולימפיאנס, ובעונתו היחידה בקבוצה קלע 6.6 נקודות בממוצע למשחק כשחקן חמישייה. באוקטובר 1954 נמכר לפורט ויין פיסטונס, עמה העפיל לגמר ה-NBA בפעם היחידה בקריירה. בגמר פלייאוף  הפסידו הפיסטונס מול סירקיוז נשיונלס בתוצאה 3–4, ובסיום הסדרה פרש וולת'ר ממשחק, בגיל 28.

לאחר קריירת המשחק עבד בחברת מריל לינץ' במשך 32 שנים. ב-21 בדצמבר 2014 נפטר וולת'ר באטלנטה, ג'ורג'יה, בגיל 87.

## קישורים חיצוניים

* 

## הערות שוליים

קטגוריה:אמריקאים ילידי קנטקי
קטגוריה:כדורסלנים אמריקאים
קטגוריה:קנטקי: כדורסלנים
קטגוריה:כדורסלני אוניברסיטת טנסי
קטגוריה:בחירות דראפט של מיניאפוליס לייקרס
קטגוריה:כדורסלני מיניאפוליס לייקרס
קטגוריה:כדורסלני אינדיאנפוליס אולימפיאנס
קטגוריה:כדורסלני פילדלפיה ווריורס
קטגוריה:כדורסלני פורט ויין פיסטונס
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1927
קטגוריה:אמריקאים שנפטרו ב-2014
Cinnamon Girl

**Cinnamon Girl** (בעברית: **ילדת קינמון**) הוא שיר שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, **. השיר יצא לאור ב-30 באוגוסט 2019, ביחד עם שאר שירי האלבום.

השיר הגיע למקום ה-14 במצעד שבניו זילנד.

## רקע וכתיבה
השיר בדומה ל-"Norman Fucking Rockwell", "The Greatest" ו-"Fuck It, I Love You", נכתב על ידי לנה דל ריי ביחד עם ג'ק אנטונוף והופק על ידם גם כן. השיר זכה לביקורות חיוביות מצד מבקרי המוזיקה. במגזין Time סקרו את השיר בחיוב, וכך גם בגרדיאן.

בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.

## וידאו קליפ
האודיו הרשמי של השיר הועלה לערוץ היוטיוב של לנה דל ריי ב-29 באוגוסט 2019, יום לפני צאתו של השיר ביחד עם שאר שירי האלבום. נכון לאפריל 2020, מונה הצפיות שלו עומד על למעלה מ-7 מיליון צפיות, מה שהופך אותו לאחד מהנצפים ביותר באלבום.

קליפ המילים של השיר הועלה ליוטיוב ב-30 באוגוסט 2019, תוך שהצליח לצבור למעלה ממיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי לנה דל ריי
קטגוריה:מחלוקות במוזיקה
יונתן טננבאום

**יונתן טננבאום** (נולד ב-1 בספטמבר 1979 בבואנוס איירס) הוא כדורגלן עבר ישראלי-ארגנטינאי, ששיחק בעמדת המגן.

## קריירה
טננבאום הגיע לראשונה לישראל במסגרת נבחרת ארגנטינה למשחקי המכביה השש-עשרה בשנת 2001. לאחר כשנה, חתם בהכח עמידר רמת גן ושיחק במדיה במשך כעונה. בשנת 2004 חתם בהפועל אשקלון ושיחק לצד עמיתו, קרלוס צ'קאנה.

לאחר עונה מוצלחת בהפועל אשקלון, חתם טננבאום במכבי קריית אתא ושנה לאחר מכן הצטרף להפועל רעננה. ברעננה הפך לשחקן חשוב בהרכב הראשון של הקבוצה ובעונתו האחרונה במועדון כבש את השער שהעלה אותה לליגת העל בכדורגל וזכה באותו שבוע בתואר "שחקן המחזור". בשנת 2009 חתם בהפועל עכו ושיחק תחתיה במשך כשנתיים עד שעבר להפועל עפולה. בבירת העמק שיחק טננבאום כארבע עונות ועימה עלה מליגה א' לליגה הלאומית. בשנת 2015 חזר למכבי קריית אתא ולאחר עונה עבר להפועל סנדלה מליגה ב'. בסיומה של עונה זו הודיע טננבאום על פרישה ממשחק פעיל.

## קישורים חיצוניים

* עמוד השחקן באתר BDFA

קטגוריה:כדורגלנים יהודים
קטגוריה:כדורגלנים ישראלים
קטגוריה:מגני כדורגל יהודים
קטגוריה:מגני כדורגל ישראלים
קטגוריה:בואנוס איירס: כדורגלנים
קטגוריה:כדורגלני הפועל רמת גן
קטגוריה:כדורגלני הפועל אשקלון
קטגוריה:כדורגלני הפועל רעננה
קטגוריה:כדורגלני הפועל עכו
קטגוריה:כדורגלני הפועל עפולה
קטגוריה:ישראלים ילידי ארגנטינה
קטגוריה:עולים בשנות ה-2000
קטגוריה:ישראלים שנולדו ב-1978
You Should Know

**You Should Know** הוא סינגל שהוקלט על ידי הראפרית האמריקאית רפסודי בשיתוף הראפר האמריקאי באסטה ריימס. השיר יצא לאור ב-1 בספטמבר 2017, כסינגל הראשון והמוביל מתוך האלבום, על ידי חברות התקליטים ג'מלה רקורדס ורוק ניישן.

## רקע וכתיבה
השיר נכתב על ידי רפסודי, טי-מו, אורגנייזד נויז, אריק גבאואר, ביג ג'יפ, סליפי בראון, חוג'ו, מרנה בישוטי, 9th Wonder, סי-לו גרין, והופק על ידי 9th Wonder בדומה לשאר שירי האלבום. השיר הוא בסגנון ההיפ הופ אשר מאפיין שירים נוספים מהאלבום.

בסמוך לצאתו כסינגל, עלה השיר לרשת הזרמת המדיה ספוטיפיי.

## הערות שוליים

קטגוריה:שירי רפסודי
קטגוריה:שירי באסטה ריימס
קטגוריה:שירים באנגלית
Carnival Ride

***Carnival Ride*** (בעברית: **רכיבה על מתקן ב[[פארק שעשועים]]**) הוא אלבום האולפן השני של הזמרת-יוצרת האמריקאית קארי אנדרווד. האלבום יצא לאור ב-23 באוקטובר 2007, על ידי חברות התקליטים אריסטה נאשוויל ו-19 רקורדס.

האלבום הגיע אל המקום הראשון במצעד הבילבורד 200.

## רקע
באלבום זה אנדרווד הייתה מעורבת יותר בכתיבת השירים באלבום. לשם כך היא נפגשה עם כותבים נוספים כמו הילרי לינדזי, קרייג ויסמן, ריברס רתרפורד וגורדי סמפסון. כמו כן, מתוך האלבום יצא הלהיט "All-American Girl", אשר כבש את פסגת מצעד שירי הקאנטרי.

כמה שנים לאחר צאתו, עלה האלבום לרשת הזרמת המדיה, ספוטיפיי.

## הצלחה
האלבום הגיע למקום הראשון בארצות הברית ונמכר בלמעלה מ-527 אלף עותקים בשבוע הראשון ליציאתו, מה שהפך את אנדרווד לאחת מהאמניות הנשיות שמכרו הכי הרבה עותקים בשבוע הראשון בארצות הברית עם אלבום. בנוסף האלבום הגיע למקום הראשון במצעד אלבומי הקאנטרי האמריקאי ונהיה לאלבום השני שלה ברצף לעשות זאת.

האלבום זכה להצלחה רבה בארצות הברית כאשר נמכר בלמעלה מ-3.4 מיליון עותקים ו-4 מיליון עותקים במכירות משולבות, מה שזיכה אותו למעמד 4 פלטינות במדינה. בכל העולם הוא מכר 4 מיליון עותקים במכירות נקיות. האלבום נחשב לאחד מאלבומי הקאנטרי הנמכרים ביותר בכל הזמנים.

## סינגלים
מתוך האלבום הופצו חמישה סינגלים, כאשר ארבעה מהם הגיעו למקום הראשון במצעד שירי הקאנטרי ובכך הייתה לזמרת הראשונה מאז שאניה טוויין שהצליחה להכניס ארבעה שירים למקום הראשון במצעד מאותו האלבום. (טוויין עשתה זאת עם אלבומה, *[[Come On Over]]*)

בנוסף, שלושה שירים מהאלבום הצליחו להיכנס לעשרים העליונים במצעד הבילבורד הוט 100, כאשר השיר "I Told You So", הצליח להגיע למקום התשיעי וכל הסינגלים שיצאו מהאלבום הגיעו ל-40 העליונים וקיבלו מעמד פלטינה או יותר. במצעד סיכום העשור האמריקאי האלבום דורג במקום ה-132.

## ביקורות, פרסים ומועמדויות
האלבום קיבל שבחים ממבקרי המוזיקה. בנוסף הוא זיכה אותה בשני פרסי גראמי בקטגוריות: "הביצוע הווקאלי הנשי בטוב ביותר בשיר קאנטרי" עבור השיר "Last Name" ו"שיתוף הפעולה הווקאלי הטוב ביותר בשיר קאנטרי" על השיר "I Told You So".

בנוסף לכך, זכה האלבום בפרס "אלבום השנה" טקס האקדמיה לקאנטרי ובפרס AMA בקטגוריית אלבום הקאנטרי של השנה.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי קארי אנדרווד
קטגוריה:אלבומי קונספט
קטגוריה:אלבומים באנגלית
קטגוריה:אלבומי קאנטרי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים זוכי פרס המוזיקה האמריקאית
קטגוריה:אלבומי חברת אריסטה רקורדס
Cruel World

**Cruel World** (בעברית: **עולם אכזר**) הוא שיר שהוקלט על ידי הזמרת-יוצרת האמריקאית לנה דל ריי, מתוך אלבום האולפן השלישי שלה, Ultraviolence. השיר יצא לאור ב-13 ביוני 2014, על ידי חברות התקליטים אינטרסקופ רקורדס ופולידור רקורדס.

את קולות הרקע בשיר עושה לנה דל ריי, תוך שהיא גם שרה אותו.

## רקע וכתיבה
השיר נכתב על ידי לנה דל ריי ביחד עם בלייק סטרנתן והופק על ידי דן אוירבך. עם השיר הופיעה דל ריי בפסטיבל המוזיקה של ACL ב-11 באוקטובר 2014. עם השיר הופיעה דל ריי במהלך סיבוב ההופעות השלישי שלה "The Endless Summer Tour", אשר התקיים בשנת 2015.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-47 מיליון השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים על אלימות במשפחה
קטגוריה:שירים על סמים
קטגוריה:שירי לפידים
קטגוריה:בלדות פופ
קטגוריה:בלדות רוק
קטגוריה:סינגלים בהוצאת אינטרסקופ רקורדס
חוזר מנכ"ל

**חוזר מנכ"ל** (באנגלית: **Circular**) הוא פרסום של כללים, עקרונות או דרכי פעולה שמפרסמת חברה, תאגיד או משרד ממשלתי אל כלל העובדים החברים באותו ארגון או לציבור האזרחים. שמו נובע מהיותו מסמך גמיש, כאשר הנוסח הרשמי מתעדכן מעת לעת, בהתאם למשוב המתקבל מהעובדים או הציבור או שינוי מדיניות החברה.

כך למשל ההנחיות המתפרסמות בחוזר מנכ"ל משרד החינוך, מבטאות את המדיניות החינוכית והניהולית של המשרד ואת דרכי היישום שלה. מטרת ההנחיות היא הגדרת תפקידים, קביעת נהלים והסדרת תהליכי עבודה במערכת החינוך, ובגופים הקשורים אליה. כך למשל, חוזר המנכ"ל יכול לפרט את נוהלי הבטיחות וסידורי האבטחה בפעילויות חוץ-בית-ספריות לתלמידים. אף שנוהל זה מחייב רק תלמידי בית ספר (למשל בטיולים שנתיים), אימצו אותו גם מתנ"סים וקייטנות.

## קישורים חיצוניים
דוגמאות לחוזרי מנכ"ל:
* מאגר חוזרי מנכ"ל משרד החינוך
* מאגר חוזרי מנכ"ל משרד הפנים

קטגוריה:ישראל: חקיקת משנה
קטגוריה:ניהול
Florida Kilos

**Florida Kilos** הוא שיר שהוקלט על ידי הזמרת-יוצרת האמריקאית לנה דל ריי, מתוך אלבום האולפן השלישי שלה, Ultraviolence. השיר יצא לאור ב-13 ביוני 2014, על ידי חברות התקליטים אינטרסקופ רקורדס ופולידור רקורדס.

השיר הגיע למקום ה-194 במצעד הסינגלים הבריטי.

## רקע וכתיבה
השיר נכתב על ידי לנה דל ריי ביחד עם דן אוירבך והרמוני קורין והופק על ידי אוירבך גם כן. עם השיר הופיעה דל ריי לראשונה במהלך סיבוב ההופעות השלישי שלה "The Endless Summer Tour", בהופעה שהתקיימה בווסט פאלם ביץ'.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות.

## ליריקה
מבחינה לירית, השיר מספר את סיפורה של לנה דל ריי והמאהב שלה, אשר סוחרים ומשתמשים בקוקאין בפלורידה קיז ובמיאמי. השיר עצמו נכתב והולחן בהשראת הסרט "Cocaine Cowboys", אשר יצא בשנת 2006.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים על סמים
קטגוריה:שירים על פלורידה
הר אובליסק (אנטארקטיקה, רכס אסגארד)

**הר אובליסק** (באנגלית: **Obelisk Mountain**) הוא הר ברכס אסגארד בארץ ויקטוריה שבאנטארקטיקה.

ההר ממוקם בין הר אודין וקרחון קטספו.

גובהו של ההר 2,200 מטרים מעל פני הים.

## היסטוריה
### מקור השם

שמו של ההר ניתן לו בפברואר 1911. 

השם הוא תיאורי - צורת ההר כצורת אובליסק

שמו של ההר ניתן לו על ידי משלחת המחקר המערבית בפיקודו של תומאס גריפית' טיילור ממשלחת טרה נובה (אשר חקרה את אנטארקטיקה בין השנים 1910–1913).

## קישורים חיצוניים

* הר אובליסק באתר הסקר הגאולוגי של ארצות הברית
* הר אובליסק באתר הגאזט האנטארקטי של ממשלת ניו זילנד
* הר אובליסק באתר הגאזט האנטארקטי המשווה SCAR של ממשלת אוסטרליה
* מפת אזור הר אובליסק
* הר אובליסק באתר mindat
* מזג אוויר נוכחי מעודכן בהר אובליסק
** תחזית מזג אוויר עדכנית ארוכת טווח עבור הר אובליסק
** נתוני מזג אוויר היסטוריים עבור הר אובליסק

## הערות שוליים

אובליסק
אובליסק
נמל התעופה בילבאו

**נמל התעופה בילבאו** הוא נמל תעופה בינלאומי המשרת את העיר בילבאו בחבל הבסקים שבספרד. הוא נמל התעופה הגדול ביותר בצפון המדינה. הוא ידוע בשל בניין הטרמינל שלו, שתוכנן על ידי האדריכל סנטיאגו קלטרווה.

## מתקנים
בניית נמל התעופה החלה ב-1927 אך הוא נפתח רק בשנת 1948. מתקניו התרחבו עם השנים. ב-1950 נפתח בו הטרמינל המקורי ובמהלך שנות השמונים נפתח גם טרמינל למטענים. ב-1999 נחנך בו מגדל פיקוח חדש ושנה אחר כך נחנך הטרמינל החדש בתכנונו של קלטרווה בשטח של 32,000 מטר רבוע ובקיבולת של 4.5 מיליון נוסעים בשנה. המבנה, הבנוי מבטון לבן וזכוכית, הוא דו קומתי וכולל אלמנט מחודד במרכזו שמשני צידיו מעין כנפיים. בשל כך זכה לכינוי "היונה". בשנת 2009 הוכרז על כוונה להגדיל את הטרמינל, אך הדבר טרם נעשה.

בנמל התעופה שני מסלולי טיסה ושישה גשרי עלייה למטוס.

## פעילות
מאז שנת 2000 הלך וגדל מספר הנוסעים השנתי העוברים בנמל, אם כי לא באופן עקבי. ב-2000 היה מספרם 2.55 מיליון, ב-2004 - 3.395 מיליון, ב-2007 - 4.286 מיליון. לאחר שחצה את רף ה-4 מיליון ב-2011 ירד מספר הנוסעים ב-2013 עד ל-3.8 מיליון, ולאחר מכן שב ועלה עד ל-5.469 מיליון ב-2018. מספר תנועות המטוסים עלה מ-45,506 בשנת 2000 עד לשיא של 63,076 ב-2007. לאחר מכן ירד לשפל של 42,590 ב-2013 ועלה עד ל-49,966 ב-2018.

הנמל משרת למעלה מעשרים חברות תעופה, שהבולטות בהן מבחינת מספר הנוסעים הן וולינג איירליינס, לופטהנזה, איבריה, אייר אירופה ואיזיג'ט. הן פועלות בקווים ליעדים רבים בספרד ובמערב אירופה, לרבות צ'כיה, אוסטריה, נורווגיה ושוודיה, וכן לטורקיה ולישראל.

בשנת 2018 היו הקווים העמוסים ביותר לנמל וממנו למדריד (811 אלף נוסעים) וברצלונה (632 אלף), ואחריהם למינכן (302 אלף), סביליה (261 אלף), פרנקפורט (233 אלף) ואמסטרדם (232 אלף).

ב-19 בפברואר 1985 התרסק המטוס שנשא את טיסת איבריה 610 בדרכו לנמל על הר Oiz בצפון ספרד. כל 148 יושביו נספו בהם שר הכלכלה והחוץ לשעבר בממשלת פרנקו גרגוריו לופס בראו ושר העבודה הבוליביאני גונזאל אס אגס.

## קישורים חיצוניים

* 
* אתר הנמל

## הערות שוליים

בילבאו
קטגוריה:בילבאו
קטגוריה:מבנים שתכנן סנטיאגו קלטרווה
Freak (שיר של לנה דל ריי)

**Freak** (בעברית: **פריק**) הוא שיר שהוקלט על ידי הזמרת-יוצרת האמריקאית לנה דל ריי, מתוך אלבום האולפן הרביעי שלה, *[[Honeymoon]]*. השיר יצא לאור ב-18 בספטמבר 2015, על ידי חברות התקליטים אינטרסקופ רקורדס ופולידור רקורדס.

הווידאו קליפ הרשמי של השיר שמהווה מעין סרט, יצא לאור ב-9 בפברואר 2016.

## רקע וכתיבה
השיר נכתב על ידי לנה דל ריי וריק נואלס, אשר כתב לה שירים כמו "Music to Watch Boys To", "Terrence Loves You", ו-"High by the Beach", והופק על ידי דל ריי, נואלס וקירון מנזיס. כמו כן, פורסמה גרסת הדמו של השיר, תוך שעלתה לאתר *[[Genius]]*.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות.

## וידאו קליפ
ב-25 בינואר 2016 אישרה דל ריי במדיה החברתית כי צולם קליפ מלא שילווה את השיר "Freak", ובהמשך אישרה כי הקליפ יפורסם ב-9 בפברואר 2016. כמו כן, היא הודיעה כי בקליפ ישתתפו אותן הניצבות שהיו בקליפ של "Music to Watch Boys To".

הקליפ שיצא ב-9 בפברואר 2016, מציג קטעים של דל ריי בסיטואציות שונות, כשהיא עם אנשים שונים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שנכתבו על ידי ריק נואלס
קטגוריה:שירים שהופקו על ידי ריק נואלס
קטגוריה:שירים על קליפורניה
Art Deco

**Art Deco** (בעברית: **[[אר דקו]]**) הוא שיר שהוקלט על ידי הזמרת-יוצרת האמריקאית לנה דל ריי, מתוך אלבום האולפן הרביעי שלה, *[[Honeymoon]]*. השיר יצא לאור ב-18 בספטמבר 2015, על ידי חברות התקליטים אינטרסקופ רקורדס ופולידור רקורדס.

איימי דייווידסון מ-*Digital Spy* טענה כי השיר מוסיף עניין לאלבום, *Honeymoon*.

## רקע וכתיבה
את השיר כתבו דל ריי וריק נואלס, והוא הופק על ידי דל ריי, נואלס, וקירון מנזיס. מבחינה לירית, "Art Deco" מדבר על "מלכת סצנות במסיבות". בכלי התקשורת השונים דובר על כך שמילות השיר מדברות על אזיליה בנקס, אך דל ריי מסרה בתגובה שהדבר לא נכון.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות.

## ניתוח מוזיקלי וביקורת
מבחינה מוזיקלית, "Art Deco" מכיל בתוכו פעימות מלוכדות, תוך שהוא מושפע מז'אנרים שונים כמו ג'אז, טריפ הופ והיפ הופ. לדברי לוקאס וילה מ-AXS, בשיר יש גם אסתטיקה אפלה, כמו גם אסתטיקה של "אישה-ששרה-בלוז". מבחינה אינסטרומנטלית, יש שימוש בשיר בסינתיסייזר, סקסופון וכלי הקשה.

מבקרי המוזיקה הפנו כלפי "Art Deco" ביקורות מעורבות, כאשר שבחים מיוחדים הופנו להפקתו המגוונת של השיר.

## היסטוריית יציאות לאור

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שנכתבו על ידי ריק נואלס
קטגוריה:שירים שהופקו על ידי ריק נואלס
יוליוס הונוריוס

**יוליוס הונוריוס** (Julius Honorius), המכונה גם **יוליוס אוראטור** (Julius Orator), היה מורה לגאוגרפיה בשלהי העת העתיקה.

הוא ידוע רק על ידי יצירה אחת, "**קוסמוגרפיה**" (Cosmographia), שהיא מערכת הערות שכתב באמצעות אחד מתלמידיו בזמן שהוא הרצה על מפה של העולם (*sphaera*), ועל ידי התייחסויות ליצירה זו של סופרים מאוחרים יותר כמו קאסיודורוס. חשיבותה של ה"קוסמוגרפיה" היא שזהו אחד החיבורים הגאוגרפיים המעטים של תקופה זו שניתן לאתר בו כל הסתמכות (על מקורות).

קיימים מספר כתבי יד משתנים שנחקרו על ידי ניקולט (C. Nicolet) וגוטייה דאלשה (P. Gautier Dalché). הגרסה המודפסת המודרנית (יחסית) היחידה הייתה אחת מאוסף של טקסטים מקוטעים שפרסם ריזה (A. Riese).

שום דבר אחר לא ידוע על חייו, ואפילו תאריך ה"קוסמוגרפיה" אינו ידוע בוודאות. אזכורה על ידי קאסיודורוס מציבה אותה לפני אמצע המאה ה-6. המחקר האחרון, שנערך על ידי איב מודראן , מציע תארוך של סוף המאה ה-4.

ניסיון לשחזר את ה-*sphaera* נעשה על ידי קוביצ'ק (Kubitschek).

לא ידוע אם יוליוס הונוריוס היה פגני או נוצרי. בתיאור ארץ ישראל (Cosmographia, 2,6) נזכרים ים המלח, הכנרת והים האדום, והערים עכו, קיסריה, אשקלון, עזה ובית שאן, אך הירדן (Iordanes) נזכר כשם של עיר ואין אזכור לירושלים או כל עיר אחרת בחבל יהודה או בגליל. קיימת גם סקירה אחרת של ה"קוסמוגרפיה", הנושאת בבירור חותם של עיבוד נוצרי, כפי שעולה מאזכורם של מקומות מסוימים.

## הערות שוליים

קטגוריה:סופרים רומאים
קטגוריה:גאוגרפים
הסודות של ג'ואן

**הסודות של ג'ואן** (באנגלית: **Red Joan**; "ג'ואן האדומה") הוא סרט ריגול דרמה משנת 2018 בבימויו של טרוור נאן, לפי תסריט מאת לינדזי שאפרו. בסרט מככבים סופי קוקסון, סטיבן קמפבל מור, טום יוז, בן מיילס, נינה סוסניה, טרזה סרבובה וג'ודי דנץ'.

הקרנת הבכורה של הסרט הייתה ב-7 בספטמבר 2018 בפסטיבל הסרטים הבינלאומי בטורונטו. ב-19 באפריל 2019 יצא הסרט לאקרנים בממלכה המאוחדת בהפצת Lionsgate Films.

סיפורה של מליטה נורווד  היווה השראה לסרט.

## תקציר עלילה
"הסודות של ג'ואן" מבוסס על הרומן "Red Joan" מאת ג'ני רוני, שנכתב בהשראת חייה של מליטה נורווד. נורווד עבדה כמזכירה בפרויקט הגרעין של בריטניה, והעבירה סודות אודות מחקר הגרעין לברית המועצות. החומרים שקיבלו מנורווד האיצו את קצב פיתוח הפצצה הגרעינית של הסובייטים.

קוקסון מגלמת את דמותה של ג'ואן סטנלי הצעירה, הלומדת פיזיקה בקיימברידג'. היא מתחברת לקומוניסטים בהם חברתה סוניה (טרזה סרבובה), ולאו, צעיר יהודי-גרמני (טום יוז). סיפורה שמתחיל ב-1938 מסופר בפלאשבקים, אחרי שג'ואן הקשישה נעצרת ונחקרת על ידי המדור המיוחד. החקירה מגלה שג'ואן לא תמכה בקומוניזם, אלא הייתה מודאגת מנושא ההשמדה ההדדית ורצתה להביא שלום עולמי בתקופה שאחרי המלחמה.

## צוות השחקנים
* ג'ודי דנץ' – ג'ואן אליזבת סטנלי
** סופי קוקסון – ג'ואן אליזבת סטנלי הצעירה
* טום יוז – לאו גאליץ'
* טרזה סרבובה – סוניה
* סטיבן קמפבל מור – מקס
* בן מיילס – ניק
* לורנס ספלמן – פטריק אדמס
* סטיבן בוקסר – פיטר קירל
* פרדי גאמינרה – ויליאם מיטשל
* רובין סואנס – קלמנט אטלי
* קווין פולר – הבלש פיליפס
* סיימון לודרס – קפטן האונייה
* קיראן אוונס – הבלש יוז
* אירפאן שאמג'י – עיתונאי
* סטיבן הילמן – סוהר
* ג'יימס ייטס – כתב
* קונור וולף – סטודנט
* פיל לנגהורן – שוטר במדים

## קישורים חיצוניים

## הערות שוליים

קטגוריה:סרטי דרמה בריטיים
קטגוריה:סרטים באנגלית
קטגוריה:סרטי 2018
הר אובליסק (קולומביה הבריטית)

**הר אובליסק** (באנגלית: **Obelisk Mountain**) הוא הר בקצה הצפון-מערבי של רכס וייטמאנטל בהרי החוף של פרובינציית קולומביה הבריטית שבקנדה.

הרכס ממוקם בחם קרחון ספלינטר שממערב לו, וקרחון מארוול שמצפון לו.

גובהו של ההר 2,502 מטרים מעל פני הים; ההר מתנשא 112 מטרים מעל סביבתו.

ההר הוא ההר ה-11 בגובהו ברכס וייטמנאטל, והר ה-572 בגובהו בהרי החוף.

## קישורים חיצוניים

* הר אובליסק באתר אנציקלופדיית ההרים הקנדית
* הר אובליסק באתר peakbagger
* תרשים הנוף הנשקף מהר אובליסק באתר peakvisor
* תחזית מזג אוויר עדכנית ארוכת טווח עבור הר אובליסק
** סטטיסטיקות מזג אוויר עבור הר אובליסק

## הערות שוליים

אובליסק
אובליסק
הר אודין (ארץ ויקטוריה)

**הר אודין** (באנגלית: **Mount Odin**) הוא ההר ברכס אסגארד בארץ ויקטוריה שבאנטארקטיקה.

הר אודין הוא ההר הנישא ביותר ברכס אסגארד (אך לא ההר הגבוה ביותר).

גובהו של ההר 2,000 מטרים מעל פני הים.

ההר ממוקם בסמוך מדרום לאגם ונדה; עמק אודין נמצא בסמוך ממזרח להר.

## היסטוריה
### שם ההר
שמו של ההר ניתן לו על ידי משלחת החקר של אוניברסיטת ויקטוריה מוולינגטון שבניו זילנד (שחקרה את האזור בין השנים 1958–1959). 

בדומה לאתרים רבים אחרים ברכס אסגארד, להר ניתן שם מהמיתולוגיה הנורדית, והוא נקרא על שם האל הנורדי אודין.

## קישורים חיצוניים

* הר אודין באתר הסקר הגאולוגי של ארצות הברית
* הר אודין באתר הגאזט האנטארקטי של ממשלת ניו זילנד
** תצלום ההר 
* הר אודין באתר הגאזט האנטארקטי של ממשלת אוסטרליה
* הר אודין באתר הגאזט האנטארקטי המשווה SCAR של ממשלת אוסטרליה

## הערות שוליים

אודין
אודין
SuperBrawl IV

**SuperBrawl IV** היה אחד מאירועי השלם וצפה של ארגון ההיאבקות האמריקאי, ה-World Championship Wrestling (WCW). האירוע נערך ב-20 בפברואר 1994, באולבני סיוויק סנטר שבאולבני, ג'ורג'יה. האירוע היה האירוע הרביעי בסדרת אירועי SuperBrawl.

שמונה קרבות התנהלו באירוע. בקרב המרכזי, ריק פלייר ניצח את ויידר ושמר על אליפות העולם במשקל כבד של WCW בקרב שבו הבוס שימש כשופט המיוחד. עוד ברשימת הקרבות, סטינג, בריאן פילמן ודאסטין רודס ניצחו את סטיב אוסטין, ריק רוד ופול אורנדורף ניצחו בקרב Thundercage, וקקטוס ג'ק ומקס פיין ניצחו את אלופי הזוגות, הנאסטי בויז (בריאן נובס וג'רי סאגס) בפסילה.

## אירוע

ג'ימי גארווין החליף את מייקל הייז הפצוע בקרב שלו נגד ג'וני בי באד. לאחר הקרב, גארווין תקף את באד.

## תוצאות

## קישורים חיצוניים

## הערות שוליים

קטגוריה:מופעי ה-WCW
קטגוריה:1994 בספורט
קטגוריה:1994 בארצות הברית
עלילות מהלולאה

**עלילות מהלולאה** (באנגלית: **Tales from the Loop**) היא סדרת טלוויזיה אמריקאית, מסוגת דרמת מדע בדיוני, המבוססת על ספר האמנות של האמן השוודי סיימון סטאלנהאג.

כל שמונת פרקי הסדרה עלו ביחד לשירות הסטרימיג של Amazon Prime Video ב-3 באפריל 2020.

## תקציר עלילת הסדרה
בהשראת הציורים המופלאים של סימון סטלנהג, הסדרה בוחנת את הרפתקאותיהם המדהימות של האנשים שחיים מעל הלולאה, מכונה שנבנתה כדי לפתוח ולחקור את תעלומות היקום – מה שהופך את הדברים שהוגדרו בעבר למדע בדיוני, אפשריים.

## שחקנים ודמויות
* אבי ריידר פורטסון בתפקיד **לורטה הצעירה**
* רבקה הול בתפקיד **לורטה**
* טיילר ברנהרדט בתפקיד **דני ג'נסון**
* דניאל זולגדרי בתפקיד **ג'ייקוב**
* דאנקן ג'וינר בתפקיד **קול**
* אטו אסאנדוה בתפקיד **גאדיס**
* ניקול לו בתפקיד **מאי**
* פול שניידר בתפקיד **ג'ורג**'
* ג'ונתן פרייס בתפקיד **ראס**
* ג'יין אלכסנדר בתפקיד **קלרה**

## ראו גם
*סופר 8
*דברים מוזרים
*אפל (סדרת טלוויזיה)
## קישורים חיצוניים

* 

## הערות שוליים

קטגוריה:פוקס: תוכניות וסדרות
קטגוריה:סדרות טלוויזיה מקוריות של אמזון
קטגוריה:סדרות טלוויזיה אמריקאיות שעלו לשידור בשנת 2020
קטגוריה:תוכניות טלוויזיה שמתרחשות באוהיו
הפועל ירושלים (כדורסל נשים)

**הפועל ירושלים** הייתה קבוצת כדורסל נשים ישראלית מהעיר ירושלים, שהתמודדה בליגה הבכירה ואף זכתה באליפות. הקבוצה אירחה את משחקיה בהיכל הספורט מלחה בירושלים.

נכון ל-2024 הקבוצה אינה פעילה, ואת מקומה תפסה הפועל לב ירושלים.

## היסטוריה
הקבוצה נוסדה כקבוצת נערות בשנת 1952 ובהמשך כקבוצת בוגרות שהשתתפה בליגה הבכירה מיום הקמתה. עד תחילת שנות ה-80 נחשבה הקבוצה לחזקה בליגה והייתה מתחרה בקביעות בצמרת ובשלבים הסופיים של גביע המדינה. בסיום עונת 1959–1960 תפסה את המקום הראשון במחוז הדרומי, גברה במשחק המכריע 23–21 על אלופת המחוז הצפוני הפועל יגור וזכתה באליפות המדינה.

בעונת 1961–1962 הגיעה הקבוצה לגמר גביע המדינה והפסידה 36–43 לקבוצת מכבי תל אביב. בעונת 1970–1971 הגיעה הקבוצה שוב לגמר הגביע ושוב הפסידה למכבי תל אביב 44–57. בינואר 1972 השתתפה הקבוצה לראשונה בתולדותיה בגביע אירופה למחזיקות מול "ווז'דובאץ' בלגרד" מחזיקת הגביע היוגוסלבית. הקבוצה הגיעה עד לשלב רבע הגמר.
החל משנת 1963 הצטרפה לליגה הבכירה אס"א ירושלים ובירושלים החלו משחקי דרבי בכדורסל נשים. בין מאמני הקבוצה בעבר ניתן לציין את גדעון וינרב, מרדכי תנורי ויאיר לירון.

## שחקניות הקבוצה בעבר

## הערות שוליים

ירושלים
ירושלים
*
קטגוריה:קבוצות כדורסל ישראליות שהתפרקו
לוח חד גדיא

"**לוח חד גדיא**" הוא תבליט חומר, שנוצר בבצלאל, בית מדרש לאמנות ולמלאכות-אמנות, ומציג את הפיוט "חד גדיא".
## תיאור
לוח "חד גדיא" נוצר על פי רישום של זאב רבן בבית-המלאכה הקואופרטיבי "מנורה", שפעל תחת בית-הספר "בצלאל", ובו היו חברם מאיר גור אריה, שמואל פרסוב ורבן. הוא נעשה בטכניקה של לחיצת טרקוטה לתבנית. תבליט זה שובץ בתוך מסגרת העשויה פליז שעוטר בדגמים עיטוריים בטכניקה של בטיק, המוצמדת למסגרת עץ. במרכז הלוח מתוארת נישה ובה ניצבת דמות של יהודי, אוחז מקל הליכה ונושא על גבו גדי. מתחתיה מופיעה מגילה פתוחה ובה הטקסט "חַד גַּדְיָא, חַד גַּדְיָא, דְּזַבִּין אַבָּא בִּתְרֵי זוּזֵי, חַד גַּדְיָא, חַד גַּדְיָא", הלקוח מתחילת הפיוט. סביב הדמות מופיעים שמונה מדליונים, המציגים את הדמויות השונות מן הפיוט.

העבודה נמצאת כיום באוסף מוזיאון ישראל. היא הוצגה בתערוכה "מבחר מאוסף אלן ב' סליפקה במוזיאון ישראל", שהתקיימה במוזיאון בשנת 2008. לוח דומה הוצג במסגרת התערוכה '"בצלאל" של שץ' במוזיאון ישראל (ה'תשמ"ג). באוסף סטנלי בטקין היה תבליט זה בגרסה יצוקה בברונזה.

## קישורים חיצוניים
* לוח חד גדיא באתר מוזיאון ישראל

## הערות שוליים

קטגוריה:זאב רבן
קטגוריה:בצלאל, בית מדרש לאמנות ולמלאכות-אמנות
קטגוריה:קרמיקה ישראלית
קטגוריה:מוזיאון ישראל: תבליטים
קטגוריה:אמנות יהודית
קטגוריה:פסח
עמק אודין

**עמק אודין** (באנגלית: **Odin Valley**) הוא עמק שאינו מכוסה קרח ברכס אסגרד באדמת ויקטוריה, שבאנטארקטיקה.  

העמק נמצא בסמוך ממזרח להר אודין. 

## היסטוריה
### מקור השם

שמו של העמק ניתן לו על ידי ועדת השמות האנטארקטית של ניו זילנד.

הוועדה קראה לעמק על שמו של הר אודין (אשר נקרא על שם האל מהמיתולוגיה הנורדית אודין, וזאת בדומה לאתרים רבים אחרים ברכס אסגארד שנקראו על שם דמויות ממיתולוגיה זו).

## קישורים חיצוניים

* הר אודין באתר הסקר הגאולוגי של ארצות הברית
* עמק אודין באתר הגאזט האנטארקטי של ממשלת ניו זילנד
* עמק אודין באתר הגאזט האנטארקטי המשווה SCAR של ממשלת אוסטרליה
* עמק אודין באתר mindat
* מפת אזור עמק אודין
* זמני זריחה/שקיעה שמש/ירח בעמק אודין
* מזג אוויר נוכחי מעודכן בעמק אודין
** תחזית מזג אוויר עדכנית ארוכת טווח עבור עמק אודין
** נתוני מזג אוויר היסטוריים עבור עמק אודין
** סטטיסטיקות מזג אוויר עבור עמק אודין

## הערות שוליים
  

אודין
אודין
דוכס ארגייל

[210px|ממוזער|ה[טארטן של שבט קמפבל ודוכס ארגייל]]
**דוכס ארגייל** (באנגלית: **Duke of Argyll**) הוא תואר אצולה סקוטי הניתן בממלכה המאוחדת. התואר ניתן לעומד בראש שבט קמפבל והוא קרוי על שם אזור ארגייל (כיום במחוז ארגייל וביוט) שבמערב סקוטלנד.

שושלת הדוכסות הנוכחית נוסדה על ידי המלכה אן ב-1701 עם הפיכת רוזן ארגייל העשירי ארצ'יבלד קמפבל לדוכס ארגייל הראשון, בשנת 1892 נוסדה דוכסות ארגייל שנייה במערכת האצולה של הממלכה המאוחדת - לפי כך דוכסי ארגייל נושאים מאז תואר דוכס סקוטי ותואר דוכס בממלכה המאוחדת. החל מ-2001, נושא בתואר זה טורקל איאן קמפבל, דוכס ארגייל ה-13 (ודוכס ארגייל השישי בממלכה המאוחדת).

לצד התואר 'דוכס ארגייל' שאר תוארי הדוכס כוללים תארים קודמים שנותרו, כאלו שנוספו או כאלו שהתמזגו מנישואים וכדומה: מרקיז קינטייר ולורן, רוזן ארגייל, רוזן קמפבל וקואל, ויקונט לוכאן וגלנליילה, לורד קמפבל, לורד לורן, לורד קינטייר, לורד אינוורארי מאל מוברן וטיירי, ברון סנדרידג', וברון האמילטון. אחוזת הדוכסות היא טירת אינוורארי שם מתגורר הדוכס ומשפחתו עד היום.

## סמל הדוכסות
שלט האצולה של הדוכסות מורכב ממגן המחולק לארבע רבעים, שכוללים שני זוגות סמלים זהים.
* רבע ראשון (עליון שמאל) ורביעי (תחתון ימין): חלוקה לשמונה בצבעי סאבל ואור - סמל שבט קמפבל
* רבע שני (עליון ימין) ושלישי (תחתון שמאל): ספינת מפרש (לימפד) בצבע סאבל עם מפרש מקופל ומשוטים מוצגים - סמל אחוזת לורן

## דוכסי ארגייל
* **[[ארצ'יבלד קמפבל, דוכס ארגייל הראשון]]** (1703–1653) - בנו הבכור של רוזן ארגייל התשיעי
* **[[ג'ון קמפבל, דוכס ארגייל השני|ג'ון קמפבל, דוכס ארגייל השני ודוכס גריניץ' הראשון]]** (1743–1680) - בנו הבכור של הדוכס הראשון, נפטר ללא בנים ודוכסות גריניץ' הסתיימה עם מותו
* **ארצ'יבלד קמפבל, דוכס ארגייל השלישי** (1761–1682) - בנו הצעיר של הדוכס הראשון, נפטר ללא בנים
* **ג'ון קמפבל, דוכס ארגייל הרביעי** (1770–1693) - בנו של אחיו הצעיר של הדוכס הראשון
* **ג'ון קמפבל, דוכס ארגייל החמישי** (1806–1723) - בנו הבכור של הדוכס הרביעי
* **ג'ורג' ויליאם קמפבל, דוכס ארגייל השישי** (1839–1768) בנו הבכור של הדוכס החמישי, נפטר ללא בנים
* **ג'ורג' דאגלס אדוארד הנרי קמפבל, דוכס ארגייל השביעי** (1847–1777) בנו הצעיר של הדוכס החמישי
* **ג'ורג' ג'ון דאגלס קמפבל, דוכס ארגייל השמיני** (1823-1900) בנו הצעיר של הדוכס השביעי, ב-1892 נוסדה דוכסות ארגייל שנייה בממלכה המאוחדת
* **[[ג'ון קמפבל, דוכס ארגייל התשיעי]]** (1845-1914) בנו הבכור של הדוכס השמיני, נישא לנסיכה לואיז בתה של המלכה ויקטוריה, נפטר ללא בנים
* **ניאל דיאמיד קמפבל, דוכס ארגייל העשירי** (1872-1949) נכדו של הדוכס השמיני, נפטר ללא בנים
* **איאן דאגלס קמפבל, דוכס ארגייל ה-11** (1903-1973) נינו של הדוכס השמיני
* **איאן קמפבל, דוכס ארגייל ה-12** (1937-2001) בנו הבכור של הדוכס ה-11
* **טורקל איאן קמפבל, דוכס ארגייל ה-13** (נולד 1968) בנו הבכור של הדוכס ה-12
** יורש העצר הוא **ארצ'יבלד פרדריך קמפבל, מרקיז לורן** (נולד 2004) בנו הבכור של הדוכס ה-13

## קישורים חיצוניים

ארגייל
קטגוריה:אצולה סקוטית
קטגוריה:שבט קמפבל
הר אודין (ארץ גרהאם)

**הר אודין** (באנגלית: **Mount Odin**) הוא הר בצורת אוכף בחוף פוין בארץ גרהאם, שבאנטארקטיקה.

להר שתי פסגות - שתיהן מכוסות קרח. 

שיא גובהו של ההר בגובה של 1,465 מטרים מעל פני הים. 

ההר ממוקם בסמוך לפסגת פריגה, שמדרום-מערב לו. 

ההר מפריד בין קרחון אנדרסון לקרחון סלייפניר. 

## היסטוריה
### גילוי ומיפוי ההר

פסגת ההר צולמה מן האוויר בשנת 1947 על ידי משלחת החקר האנטארקטית רון. 

כמו כן הפסגה נסקרה מן הקרקע על ידי סקר שטחי חסות איי פוקלנד.

### מקור השם

שמו של ההר ניתן לו על ידי סקר שטחי חסות איי פוקלנד בשנת 1955.

ההר נקרא בשם זה (שמו של האל אודין, בעלה של האלה פריגה מהמיתולוגיה הנורדית), מאחר שההר הסמוך נקרא על שמה של פריגה.

## קישורים חיצוניים

* הר אודין באתר הסקר הגאולוגי של ארצות הברית
* הר אודין באתר הגאזט האנטארקטי המשווה SCAR של ממשלת אוסטרליה

## הערות שוליים

אודין
אודין
דמויי טורפים

**דמויי טורפים** (שם מדעי: Carnivoramorpha) הוא ענף של יונקים שליינים המשתייכים לקבוצה פריה. קבוצה זו כוללת בעיקר את סדרת הטורפים המודרניים וכן את אבותיהם המיאקויים הנכחדים, אשר לפי מספר חוקרים שייכים לסדרת הטורפים האמיתיים.

קבוצה זו נכחדה למעט הטורפים האמיתיים שהתפתחו החל מהפלאוקן כיצורים קטנים שדמו במראם לחמוס או לגחן. עם הזמן הם התפתחו לטורפים גדולים ושיניהם הותאמו לשיסוע, הריגה ולעיסת בשר. עם זאת חלקם הם אוכלי כל או אף אוכלי צמחים.

## מיון
*סוג *Ravenictis* - נכחד
*משפחה ויברוויים (Viverravidae) - כלולה בעל-משפחת המיאקויים. נכחדה
*ענף **Carnivoraformes**
**סוג *Ceruttia* - נכחד
**סוג *Walshius* - נכחד
**משפחה מיאקיים (Miacidae)- כלולה בעל-משפחת המיאקויים. נכחדה
**סדרה טורפים (Carnivora)
***תת-סדרה דמויי כלב (Caniformia)
***תת-סדרה דמויי חתול (Feliformia)

## קישורים חיצוניים

*
צרפת היהודית

**צרפת היהודית: מסה להיסטוריה בת זמננו** (בצרפתית: **La France juive, sous-titré Essai d'histoire contemporaine**) הוא ספר עיון אנטישמי מאת אדואר דרימון אשר היה לרב מכר, והשפיע רבות על התפתחות האנטישמיות בצרפת.

## תוכן הספר
דרימון פרסם את הספר לראשונה בשנת 1886, המהדורה הראשונה נמכרה ב-1,500 עותקים בתוך שנה. עד שנת 1945 הודפס הספר בכמאתיים מהדורות. אחת מהן, ב-1887, הייתה מקוצרת, זולה יותר ועממית; מהדורה אחרת, משנת 1892, הייתה מאוירת. התרגום לגרמנית זכה במרחב הדובר גרמנית להצלחה יוצאת מן הכלל.

ספרו של דרימון המשיך את רעיונותיו של אנרי רוז'ה גוז'נו דה מוסו (Henri Roger Gougenot des Mousseaux) כפי שהוצגו בספר "היהודי, היהדות ויהוד העמים הנוצרים" (*Le Juif, le Judaïsme et la judaïsation des peuples Chrétiens*), והפיץ את תאורית הקונספירציה הסודית המשותפת של היהודים, הבונים החופשים והיעקובינים נגד צרפת הקתולית באמצעות השיטה הרפובליקנית. בעיני דרימון, יסוד האנטישמיות אינו דתי כמו גזעני – ההבדל בין הגזעים ה"מנוגדים" – בין הארים ובין היהודים, הקרויים גם "השמיים". בתיאוריו את אפיוני היהודים לא שכח דרימון להזכיר "מגפות" כמו הצהבת והאנמיה, הנוצרות לדעתו על ידי הדבקה בטפילים ספציפיים ליהודים, ואשר מזיקות ומחלישות את "הגזעים האצילים" כמו העמים הגאלים, הקלטים, הנורמנים והגרמנים. גם האשמת היהודים ב"רצח האל" (רצח ישו) מוצאת מקום מרכזי אצל דרימון, אולם אליה מתווספות רציחות רבות אחרות כמו חיסול מנהיגי הפרנקים, אבות הצרפתים, לרבות מותו של קרל הגדול. דרימון מציין גם את צאצאי עשרת השבטים האבודים של ישראל, שהגיעו עד לאתיופיה, סין ואפילו עד למורמונים בצפון אמריקה; גם שם, כמו באירופה, אחראים היהודים לשפל המוסרי. כל זאת, בתקופה של משבר כלכלי, שבה נהיו צרפתים רבים משוכנעים שכל צרותיה של צרפת נבעו מאנשי עסקים יהודים כמו רוטשילד, פרייר, פולד, נאקה ואחרים. דרימון לא ראה שום אפשרות של פתרון על ידי התנצרות, התבוללות, שיקום או חינוך מחדש של היהודים, ומשום כך קרא להוצאתם מחוץ לחברה הצרפתית. לספר נודעה השפעה רבה על התפתחותה של האנטישמיות בצרפת, וההצלחה לה הוא זכה, אפשרה לדרימון לפתוח ב-1892 את העיתון "לה ליבר פארול", שהמשיך בהפצת משנתו הגזעני, הקסנופובית והאנטישמית.

המנהל היהודי של העיתון "לה גולואה" (*Le Gaulois*; "הגאלי"), ארתור מייר (Arthur Meyer; 1844–1924), שכבודו נפגע אישית מהספר, קרא לדרימון לדו-קרב. שני הלוחמים שרדו בשלום את האירוע. מאוחר יותר, אותו ארתור מייר, שהפך לאנטי-דרייפוסיסט והמיר את דתו לדת הקתולית, אימץ לא מעט מרעיונותיו של דרימון, כולל האנטישמיים שבהם.

## קישורים חיצוניים
* הספר בוויקיטקסט 
קטגוריה:ספרים צרפתיים
קטגוריה:ספרי 1886
קטגוריה:צרפת: אנטישמיות
קטגוריה:חיבורים אנטישמיים
מיאקיים

ממוזער|230px|איור ראשים של בני המשפחה 
[ממוזער|230px|שחזור של [מיאקיס]]
**מיאקיים** (שם מדעי: ***Miacoidea***) היא משפחה נכחדת של יונקים דמויי טורפים מקבוצת המיאקויים (שייתכן שהיא פרפילטית), הקרובה לטורפים ולעיתים נכללת בתוכה. המשפחה כוללת את המינים הקרובים ביותר לטורפים האמיתיים.

יונקים אלה חיו בתקופת הפלאוקן עד האאוקן והיו קטנים מאוד, מגודל חמוס עד לגודל של שועל. הם דמו במראם לגחנים או לדלקים מוארכים והתאימו לתנועה זריזה בין העצים, שם הם חיפשו טרף קטן. היו להם ניבים דומים לניבי הטורפים המודרניים, אך נראה שמבנה אוזניהם היה שונה. המאובנים שלהם התגלו באמריקה הצפונית בתחילת הפלאוקן, אך בהמשך הם הגיעו עד לאירופה ולאסיה. הם נכחדו בסוף האאוקן עקב התייבשות גדולה ועקב תחרות עם קרוביהם - הטורפים האמיתיים.

## סוגים
* *Chailicyon*
* *Eogale*
* *Gracilocyon*
* *Harpalodon*
* מיאקיס (*Miacis*)
* *Miocyon*
* *Oodectes*
* *Palaearctonyx*
* *Pappidictops*
* *Paramiacis*
* *Paroodectes*
* *Prodaphaenus*
* *Quercygale*
* *Simamphicyon*
* *Uintacyon*
* *Vassacyon*
* *Vulpavus*
* *Xinyuictis*
* *Ziphacodon*

## קישורים חיצוניים

קטגוריה:בעלי חיים שתוארו ב-1880
קטגוריה:טקסונים שתוארו בידי אדוארד דרינקר קופ
קטגוריה:מיאקויים
ויברוויים

**ויברוויים** (שם מדעי: Viverravidae) היא משפחה נכחדת של יונקים דמויי טורפים מקבוצת המיאקויים (שייתכן שהיא פרפילטית), הקרובה לטורפים, ולעיתים נכללת בתוכה. המשפחה כוללת את המינים הקרובים ביותר לטורפים האמיתיים, אך פחות מהמיאקיים. כיום נראה שמינים אלה אינם טורפים אמיתיים.

יונקים אלה חיו בתקופת הפלאוקן עד האאוקן שלפני 65 עד 44 מיליון שנה, והם היו קטנים ביותר, דומים בגודלם ומראם לדלקים או לגחנים ובעלי התמחות בחיים בין העצים. מבנה שיניהם בעלות הניבים הגדולים והמחודדים מרמז על תזונתם מטרף של עופות, זוחלים קטנים ויונקים קטנים כמו מכרסמים, חדפיים ועוד.

המאובנים של יונקים אלה התגלו ברחבי אמריקה הצפונית, ובמשך הזמן הם נפוצו לאורך אירופה ואסיה. הם נכחדו בסוף האאוקן עקב התייבשות גדולה ועקב תחרות עם הטורפים האמיתיים המפותחים מהם.

## סוגים
* *Bryanictis*
* *Didymictis*
* *Ictidopappus*
* *Mustelodon*
* *Palaeogale*
* *Pristinictis*
* *Protictis*
* *Raphictis*
* *Simpsonictis*
* *Viverravus*
* *Viverriscus*

## קישורים חיצוניים

קטגוריה:מיאקויים
אסיר של כבוד

**אסיר של כבוד** (באנגלית: **Prisoner of Honor**) הוא סרט בריטי שהופק בידי הטלוויזיה של האחים וורנר והופץ בידי HBO. הסרט מתבסס על פרשת דרייפוס.

## עלילה
העלילה עוקבת אחר השתלשלותה של פרשת דרייפוס. אלפרד דרייפוס (קנת' קולי) הוא קפטן יהודי בצבא צרפת, המואשם על לא עוול בכפו בריגול לטובת הקיסרות הגרמנית. דרייפוס נמצא אשם, מוגלה לאי השדים ועובר טקס משפיל במהלכו נשללות ממנו דרגותיו.

לוטננט קולונל ז'ורז' פיקאר (ריצ'רד דרייפוס) ממונה כמפקד משרד הריגול הנגדי. פיקאר מקבל הוראה למצוא הוכחות נוספות להאשמתו של דרייפוס, אולם בפועל הוא מגלה כי דרייפוס חף מפשע ושימש כשעיר לעזאזל רק בשל היותו יהודי. פיקאר יוצא למלחמה נגד המערכת הצבאית המושחתת הנחושה להותיר את דרייפוס באי השדים.

## הפקה
הרוח החיה מאחורי הסרט היה השחקן היהודי-אמריקני ריצ'רד דרייפוס. דרייפוס העיד כי הוא גדל מתוך מחשבה מוטעית שהוא בן משפחתו של אלפרד דרייפוס, ותמיד חלם להשתתף בסרט עליו. דרייפוס רצה לגלם את דמותו של אלפרד דרייפוס עצמו, אולם עזב את הרעיון כיוון שדרייפוס היה חייב להיות דמות שולית בסרט, לנוכח העובדה שלאורך רוב שלבי הפרשה הוא שהה בגלותו באי השדים. לפיכך החליט דרייפוס לגלם את הדמות הראשית בתסריט - דמותו של ז'ורז' פיקאר. קן ראסל נשכר כבמאי עבור הסרט, אולם באמצע הצילומים דרשו המפיקים לערוך מספר שינויים שראסל לא הסכים להם. לפיכך הוא פרש מהתפקיד ודרייפוס הפך לבמאי עד סוף הצילומים. ראסל החליט להותיר את שמו על הסרט כבמאי למרות זאת.

## קישורים חיצוניים

קטגוריה:סרטי 1991
קטגוריה:סרטים בריטיים
קטגוריה:פרשת דרייפוס
לאנקן

**לאנקן** (בהולנדית: **Lanaken**) היא רשות מקומית  במחוז לימבורג, באזור פלנדריה שבבלגיה.

לאנקן ממוקמת על גבול הולנד ובלגיה, וגובלת במאסטריכט, בירת מחוז לימבורג ההולנדי. היא מורכבת מהעיירות רקם, נירהארן, חליק, ולדווזלט, סמירמס וקסלט.

## גלריה

Kasteel in Rekem (deelgemeente) van Lanaken provincie Limburg in België 03.jpg|טירה ברקם, אחת העיירות שמרכיבות את לאנקן
Kasteel in Rekem (deelgemeente) van Lanaken provincie Limburg in België 05.jpg|


## קישורים חיצוניים

*  (בהולנדית)

קטגוריה:פלנדריה: יישובים
המינהל המרכזי לסטטיסטיקה

**המינהל המרכזי לסטטיסטיקה** (רוסית: **Центральное статистическое управление**) הייתה סוכנות ממשלתית סובייטית שגבתה נתונים סטטיסטיים והתקיימה משנת 1918 עד 1987, עת שמה שונה והיא הפכה בהמשך לשירות הפדרלי לסטטיסטיקה ממלכתית.

## היסטוריה
המינהל הוקם ב-25 בינואר 1918 על בסיס צו ממשלתי על סטטיסטיקות מדינה, במקומן של המועצה הסטטיסטית והוועדה הסטטיסטית המרכזית תחת משרד הפנים שהיו קיימים קודם לכן בתקופת האימפריה הרוסית.
### שמות הארגון
: 1918—1930 הלשכה המרכזית לסטטיסטיקה
: - 1931 - המגזר הכלכלי והסטטיסטי של הוועדה לתכנון המדינה של ברית המועצות
: 1931 - מגזר החשבונאות הלאומית של ועדת התכנון הממלכתית של ברית המועצות
: 1931–1941 - המינהל המרכזי לחשבונאות כלכלית לאומית של ועדת התכנון הממלכתית של ברית המועצות
: 1941–1948 - המינהל המרכזי לסטטיסטיקה של הוועדה לתכנון המדינה של ברית המועצות
: 1948–1987 - הלשכה המרכזית לסטטיסטיקה תחת מועצת השרים של ברית המועצות
: 1987–1991 - הוועדה הממלכתית לסטטיסטיקה של ברית המועצות

## מנהלים
: 1918–1926 - פאבל פופוב
: 1926–1928 - ולריאן אוסינסקי
: 1928–1930 - ולדימיר מיליוטין
: 1931–1932 - סרגיי מינאייב
: 1932–1935 - ו. אוסינסקי
: 1935–1937 - איוואן קראבל
: 1937–1938 - איוואן ורמניצ'ב
: 1938–1940 - איוואן סאוטין
: 1940–1975 - ולדימיר סטארובסקי
: 1975–1985 - לב וולודרסקי
: 1985–1989 - מיכאיל קורוליוב
: 1989–1991 - ואדים קיריצ'נקו
מבין שמונה מנהיגי הסוכנות הסטטיסטית הסובייטית בין 1918 ל-1941, חמישה נורו בשנים 39–1937: אוסינסקי, מינאייב, מיליוטין, קראבל, ורמניצ'ב.

## לקריאה נוספת
* תקופת הפעילות הסובייטית של גופים סטטיסטיים ממלכתיים (1918-1991)
* Районирование СССР: Сб. материалов по районированию с 1917 г. по 1925 год / ק. ד. Egorov (עורכים). - M .: L .: כלכלה מתוכננת: של ברית המועצות, 1926. - 307 עם.
* Алфавитный перечень районов, городов, городских поселений Союза ССР - M .: TSUNHU Gosplan, 1935.

## הערות שוליים

קטגוריה:ארגונים סטטיסטיים
קטגוריה:ברית המועצות: ארגונים ממשלתיים
קטגוריה:מוסדות סטטיסטיקה ממשלתיים
עדנאן א-זורפי

**עדנאן א-זורפי** (בערבית: **عدنان الزرفي**; נולד ב-1 ביולי 1966) הוא פוליטיקאי עיראקי, ב-17 במרץ 2020 קיבל מנדט להרכבת ממשלה מנשיא עיראק, ברהם סאלח.

ב-1991 לאחר כישלון התקוממות שיעית נגד סדאם חוסיין ברח לערב הסעודית ומשם לארצות הברית. התגורר בדטרויט, מישיגן וחבר לאופוזיציה לסדאם בגלות.

בשנת 2004 חזר לעיראק ובמאי מונה למושל העיר נג'ף על ידי הדיפלומט האמריקאי פול ברמר, ראש הרשות הזמנית שהקימה את מועצת הממשל העיראקית. כיהן כמושל העיר נג'ף בשנים 2004–2005 ותקופה נוספת בשנים 2009–2015.

כתוצאה מהנכונות שלו לעבוד עם מועצת הממשל העיראקית וכוחות הקואליציה המערבית הוא ומשפחתו הותקפו על ידי מורדים ומיליציות. דודו נרצח באפריל 2004, ואחיו נחטף ב־1 בדצמבר 2005.

סיים תואר במשפטים אסלאמיים במכללת אלפיק, המכללה המשפטית לאסלאם, בנג'ף.

## הערות שוליים

 
קטגוריה:פוליטיקאים עיראקים
קטגוריה:עיראקים שנולדו ב-1966
אגאפיוס טומבוליס

250px|ממוזער|שמאל|טומבוליס במרכז, יחד עם דימיטריוס סמסיס משמאל ורוזה אשכנזי מימין, באתונה בשנת 1932
**אגאפיוס טוׂמבּוּליס**, בשמו האמיתי **אגופ** או **הגופ סטמבוליאן** (ביוונית: **Αγάπιος Τομπούλης**, 1891 איסטנבול (קונסטנטינופול) – 1965) היה נגן עוד וג'ומבוש ומלחין יווני ממוצא ארמני, מבצע מוזיקת רבטיקו וסוגות אחרות של מוזיקת עם יוונית,, מוזיקת עם ארמנית, טורקית ויהודית. ליווה את הקולות הגדולים של מוזיקת סמירנאיקה כמו רוזה אשכנזי, ריטה אבאדזי ואחרים והשאיר גם הקלטות כסולן בעוד.

## ביוגרפיה
אגופ סטמבוליאן נולד בשנת 1891 ברובע פרה (כיום ביולו) באיסטנבול, כבן לאב ארמני ולאם יווניה.
לא נשלח לבית הספר. אבל מילדותו דיבר בצורה שוטפת טורקית, ארמנית ויוונית. האגדה מספרת שבעת שיט על יד ארמון דומלמבהצ'ה הסולטן עבדול חמיד השני שמע את סטמבוליאן מנגן בעוד והחליט להעסיקו בתזמורת החצר. הוא נשאר בתזמורת המלכותית עד להדחת הסולטן והחלפתו באחיו, מהמט רשאט בשנת 1909
אחרי מלחמת העולם הראשונה שבה התרחש, בין השאר, רצח עם בקרב הארמנים, נכח סטמבוליאן בסתיו 1918 בכניסתן של אוניות מעצמות ההסכמה ויווניות במצר בוספורוס וציפה לתחיית העיר היוונית כבראשונה בשנת 1921 הוא התחתן אם אישה יווניה בשם אלכסנדרה ובהמשך נולדו להם שלושה ילדים. בשנת 1922 בעקבות "האסון הגדול" של תבוסת הצבא היווני באנטוליה מצבם של היוונים והניצולים הארמנים בטורקיה הידרדר.
בשנת 1924 היגר סטמבוליאן יחד עם משפחתו לנמל סלוניקי שהייתה לחלק מהמדינה היוונית. הוא ניגן בבתי הקפה ובטברנות שלו עד שנת 1928 כשעברו לגור באתונה.
באתונה עסק סטמבוליאן בהקלטות. הוא נודע ביוון כאגאפיוס טומבוליס, כששם המשפחה החדש נגזר לא רק מסטמבוליאן אלא רמז גם על מראה גופו ופניו העגלגלים, דרך המילה הטורקית "טומבול" (שמנמן, עגלגל).
בשנת 1929 פגש באתונה את רוזה אשכנזי והתחיל ללוות אותה בעוד לאורך אותה שנה. ב-1930 שניהם פגשו את נגן הקמנצ'ה הקלאסי למברוס לאונדארידיס שהצטרף אליהם במועדונים והריכבו את **שלישיית סמירנה.** בהמשך צירפו גם את נגן הקאנון למברוס סאוואידיס. המקום העיקרי שבהם הופיעו היה טברנה ברחוב דורו. הם התלוו לאשכנזי בסיורים שלה באלבניה, סרביה, מצרים וטורקיה. בשנת 1931 בהרכב שלישייה - עוד, כינור וסנטור ניגן טומבוליס, בין השאר, בטברנה בפרבר קייסריאני לא רחוק ממרגלות ההר הימטוס. יחד עם הכנר סימיטריוס סמסיס ניגן טומבוליס גם עם הזמרת ריטה אבאדזי.

אחיין שלו היה גם הוא נגן עוד בניו יורק.

## לקריאה נוספת
* - Daniel Koglin - *Greek Rebetiko from a Psychocultural Perspective Same Songs Changing Minds* SOAS Musicology Series, Ashgate, Farnham, 2016

## קישורים חיצוניים

* קטע עוד בנגינתו בשנת 1961 בערוץ יו טיוב
* ביוגרפיה 

## הערות שוליים

קטגוריה:נגני עוד
קטגוריה:מוזיקאים יוונים
קטגוריה:מוזיקאים ארמנים
קטגוריה:קונסטנטינופול: אישים
קטגוריה:ילידי 1891
קטגוריה:נפטרים ב-1965